open-index/open-wikipedia-markdown huggingface dataset:
Πρωτάθλημα καλαθοσφαίρισης Β΄ εθνικής κατηγορίας ανδρών 2005-2006

**Β Ανδρών 2005-2006** 

Η πρώτη φάση της διοργάνωσης διήρκεσε από τις 16 Οκτωβρίου 2005 έως τις 5 Φεβρουαρίου 2006. Η δεύτερη φάση ξεκίνησε στις 12 Φεβρουαρίου και ολοκληρώθηκε στις 4 Ιουνίου 2006. Πρωταθλήτρια της κατηγορίας αναδείχτηκε η ομάδα του Παλαιού Φαλήρου για πρώτη φορά στην ιστορία της.

ΠΡΟΠΟΝΗΤΕΣ 2005-2006 : Ψυχογιός Σπύρος - Κουτσούμπας Χρήστος


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 2005-06 στην επίσημη ιστοσελίδα της ΕΟΚ.
*Αποτελέσματα Β Ανδρών 2005-06 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2005 2006
Πρωταθλημα Ελλαδος Β Ανδρων 2005 2006
Πρωτάθλημα καλαθοσφαίρισης Β΄ εθνικής κατηγορίας ανδρών 2006-2007

**Β Ανδρών 2006-2007** 

Ο πρώτος γύρος της διοργάνωσης διήρκεσε από τις 1 Οκτωβρίου 2006 έως τις 4 Φεβρουαρίου 2007. Ο δεύτερος γύρος ξεκίνησε στις 11 Φεβρουαρίου και ολοκληρώθηκε στις 10 Ιουνίου 2007. Πρωταθλήτρια της κατηγορίας αναδείχτηκε η ομάδα του Περιστερίου για δεύτερη φορά στην ιστορία της.


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 2006-07 στην επίσημη ιστοσελίδα της ΕΟΚ.
*Αποτελέσματα Β Ανδρών 2006-07 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2006 2007
Πρωταθλημα Ελλαδος Β Ανδρων 2006 2007
Χαβαϊκή γλώσσα

Η **Χαβαϊκή γλώσσα** ή τα **χαβανέζικα** (ʻŌlelo Hawaiʻi) ή **χαβαϊκά** είναι μία Πολυνησιακή γλώσσα η οποία πήρε το όνομά της απ΄ το νησί Χαβάη, το μεγαλύτερο της νησιωτικής πολιτείας της Χαβάης. Σήμερα (από το 1978 και μετά) αποτελούν με τα Αγγλικά, τις δύο επίσημες γλώσσες της πολιτείας, αλλά για μεγάλο διάστημα τα χαβανέζικα ουσιαστικά δεν ομιλούνταν, με αποτέλεσμα παρά την επισημοποιήσή τους να θεωρούνται γλωσσα υπό εξαφάνιση. 

Συγκεκριμένα, όταν το 1898 η Χαβάη προσαρτήθηκε στις ΗΠΑ και έχασε την ανεξαρτησία της, επίσημη γλώσσα έγιναν τα αγγλικά και η χρήση των χαβανέζικων αν και δεν απαγορευόταν τυπικά, γενικά "δεν ενθαρρυνόταν". Σταδιακά οι περισσότεροι κάτοικοι του συμπλέγματος άρχισαν να μιλούν μια μικτή γλώσσα, την πίτζιν της Χαβάης (αγγλικά και διάλεκτοι). Οταν το 1978 απέκτησαν το δικαίωμα να περιληφθούν τα **χαβανέζικα** στις επίσημες γλώσσες της πολιτείας τους, αυτά ήδη δεν ομιλούνταν ιδιαίτερα και κυριαρχούσε πλέον η γλώσσα πίτζιν της Χαβάης. Η πίτζιν της Χαβάης δεν μοιάζει με τα χαβανέζικα και αποτελεί ουσιαστικά μια πρωτόγονη μορφή αγγλικών -μορφή που αναπτύσσεται σαν γλώσσα συναλλαγών σε όλες τις αποικίες με ξενόγλωσσους κατακτητές. Πρόσφατα το ενδιαφέρον για τα χαβανέζικα ανανεώθηκε γιατί θεωρούνται γλώσσα υπό εξαφάνιση αφού υπολογίζεται ότι τα μιλάει μόνον το 2% του πληθυσμού της Χαβάης.

## Εξωτερικές συνδέσεις

* Ulukau - η Χαβαϊκή ηλεκτρονική βιβλιοθήκη, περιέχει Αγγλικά προς/από Χαβαϊκο λεξικό
* Ka Haka ʻUla O Keʻelikōlani, Κολλέγιο της Χαβαϊκής γλώσσας 
* Kulaiwi &nbsp;— Μαθήματα Χαβαϊκών εξ αποστάσεως
* Ελεύθερα σεμινάρια της Χαβαϊκής γλώσσας 

Κατηγορία:Αυστρονησιακές γλώσσες
Κατηγορία:Γλώσσες των Ηνωμένων Πολιτειών
Τεχνητή γλώσσα

Η **τεχνητή γλώσσα**, γνωστή άτυπα στη διεθνή ορολογία και ως **conlang**, είναι μια γλώσσα της οποίας η φωνολογία, η γραμματική και το λεξιλόγιο έχουν επινοηθεί συνειδητά από ένα άτομο ή μια ομάδα, αντί να έχουν εξελιχθεί φυσικά. Υπάρχουν πολλοί πιθανοί λόγοι για να δημιουργηθεί μια τεχνητή γλώσσα: από το να διευκολύνει την ανθρώπινη επικοινωνία, μέχρι να φέρει έναν φανταστικό ή κατασκευασμένο κόσμο στη ζωή. Επίσης για τον γλωσσικό πειραματισμό ή για λόγους καλλιτεχνικής δημιουργίας και έκφρασης. Τέλος μπορεί να δημιουργηθεί για *γλωσσικά παιχνίδια*.

Η έκφραση *σχεδιασμένη γλώσσα* μερικές φορές χρησιμοποιείται για να δηλώσει μια διεθνή βοηθητική γλώσσα και άλλες γλώσσες που έχουν σχεδιαστεί για πραγματική χρήση στην ανθρώπινη επικοινωνία. Μερικοί τον προτιμούν από τον όρο "τεχνητή", καθώς ο τελευταίος μπορεί να έχει μια αρνητική χροιά σε κάποιες γλώσσες. Έξω από την εσπεραντική κοινότητα, ο όρος *γλωσσικός σχεδιασμός* σημαίνει τις οδηγίες που δίνονται σε μια φυσική γλώσσα με σκοπό την "κανονικοποίησή" της. Από αυτήν την άποψη, ακόμα και "φυσικές γλώσσες" μπορεί να είναι τεχνητές σε κάποιες εκφράσεις τους. Στην περίπτωση μιας *επίσημης [[Γραμματική|γραμματικής]]*, όπου υπάρχουν καθολικοί (τεχνητοί ως επί το πλείστον) κανόνες, η διαχωριστική γραμμή είναι δύσκολο να αποσαφηνιστεί. Ο όρος *γλωσσοποιία* (αγγλ.: glossopoeia) , που επινοήθηκε από τον Τζον Τόλκιν (ο οποίος κατασκεύασε την Κουένυα), χρησιμοποιήθηκε επίσης για να δηλώσει την κατασκευή της γλώσσας, ιδίως της καλλιτεχνικής γλώσσας.

## Δείτε επίσης
* Κατάλογος τεχνητών γλωσσών
* Διεθνής βοηθητική γλώσσα 
* Κώδικας

## Παραπομπές


## Εξωτερικοί σύνδεσμοι
* Κοινότητα Κατασκευής γλωσσών
* Πως να δημιουργήσετε μια γλώσσα
Βαναδινίτης

Ο **βαναδινίτης** (αγγλ. vanadinite) είναι ορυκτό του μολύβδου και του βαναδίου. Χημικά είναι χλωριούχος βαναδινικός μόλυβδος. Το όνομά του προέρχεται από το περιεχόμενο βανάδιο, το οποίο, με τη σειρά του, οφείλει το όνομά του στην Σκανδιναβική θεότητα *[[Φρέγια|Vanadis]]*. Ο βαναδινίτης ανακαλύφθηκε από τον Ισπανό χημικό και καθηγητή της Ορυκτολογίας του Ζιμαπάν (περιοχή Hidalgo) του Μεξικού, Αντρές Μανουέλ ντελ Ρίο (1764 - 1849), πριν την ανακάλυψη του στοιχείου βαναδίου.

Είναι δευτερογενές ορυκτό, ανευρισκόμενο στη ζώνη οξείδωσης μολυβδούχων κοιτασμάτων σε ξηρά κλίματα, προερχόμενος από εξαλλοίωση θειούχων ή πυριτικών ορυκτών του βαναδίου. Ανήκει στην ομάδα του απατίτη, από την άποψη όχι, φυσικά, της χημικής σύστασης αλλά επειδή προσομοιάζει στην κρυσταλλική συμμετρία. Ο βαναδινίτης σχηματίζει μια ιδιόμορφη σειρά, μεταξύ πυρομορφίτη (Pb5(VO4)3Cl) και μιμητίτη ((Pb5(AsO4)3Cl)): Εδώ η υποκατάσταση δεν γίνεται μεταξύ κατιόντων, αλλά υποκαθίσταται το βανάδιο από αρσενικό.

Συνδέεται με βουλφενίτη, λειμωνίτη, βαρύτη και γαληνίτη. Ανευρίσκεται σε πολλά σημεία του πλανήτη, αλλά οι σημαντικότερες εμφανίσεις του είναι στις περιοχές Ζιμαπάν και Τσιχουάουα του Μεξικού, στην Αριζόνα και το Νέο Μεξικό των ΗΠΑ, στο Μαρόκο (κρύσταλλοι πολύ καλού σχηματισμού, μέχρι 14&nbsp;cm σε μήκος), στην Ναμίμπια, στην Τουρκία (περιοχή Κεμπάν) και στη Νέα Νότια Ουαλία της Αυστραλίας.

## Πηγές
* Handbook of Mineralogy
* Mindat.org
* Minerals.net
* Webmineral.com
* Galleries.com

## Βιβλιογραφία

* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Βαναδινίτης
Κατηγορία:Ορυκτά του μολύβδου
Ο Λόρδος Κίτσενερ θέλει εσάς

thumb|Στην αφίσα αναγράφεται: "Βρετανοί: Ο Λόρδος Κίτσενερ θέλει εσάς. Καταταγείτε στον στρατό της χώρας σας! Ο Θεός σώζοι τον Βασιλιά"
**Ο Λόρδος Κίτσενερ θέλει εσάς** (αγγλικά: **Lord Kitchener Wants You**) είναι αφίσα στρατολόγησης του 1914, σχεδιασμένη από τον Άλφρεντ Λέιτε, με τη μορφή του Υπουργού Στρατιωτικών Λόρδου Κίτσενερ πάνω από την επιγραφή "WANTS YOU" (θέλει εσάς). Πρόκειται για την πιο διάσημη αφίσα επιστράτευσης του Βρετανικού Στρατού κατά τον Α' Παγκόσμιο Πόλεμο. Μια παρόμοια αφίσα χρησιμοποιεί την επιγραφή **Your country needs you**.

## Απομιμήσεις
Η πατέντα του χεριού που δείχνει απευθείας αυτόν που κοιτά την αφίσα, έχει εμπνεύσει αρκετές απομιμήσεις:

Image:John Bull - World War I recruiting poster.jpeg|Βρετανική αφίσα στρατολόγησης του Α' Παγκοσμίου Πολέμου, με τον Τζον Μπουλ
Image:Unclesamwantyou.jpg|ΗΠΑ, 1917, αφίσα σχεδιασμένη από τον Τζέιμς Μοντγκόμερι Φλάγκ με τον θείο Σαμ που χρησιμοποιήθηκε κατά τον Α' και Β' Παγκόσμιο Πόλεμο
Image:Bat Zion I want your Old New Land join Jewish regiment.jpg|Η.Π.Α., Β' Παγκόσμιος Πόλεμος. Κόρη της Σιών (στα Γίντις): "Η Παλιά Νέα χώρα σου πρέπει να σε έχει! Κατατάξου στην Εβραϊκή Λεγεώνα "
Image:Denikin poster.jpg|Αφίσα του Ρωσικού Λευκού Στρατού, 1919 "Εσύ γιατί δεν είσαι στον στρατό?"
|Σοβιετική Ένωση, 1927 "Εσύ, αν δεν είσαι ακόμα μέλος του κινήματος - εγγράψου αμέσως!"
Image:Cartaz Revolucionário.jpg|Βραζιλία, 1932, προπαγανδιστική αφίσα της Συνταγματικής Επανάστασης "Έχεις ένα καθήκον να ακολουθήσεις. Συμβουλεύσου τη συνείδησή σου"


Κατηγορία:Αφίσες προπαγάνδας
Κερασοχώρι Ευρυτανίας

Το **Κερασοχώρι**, έως το 1930 γνωστό ως **Κεράσοβο**, είναι ορεινό χωριό του νομού Ευρυτανίας. Είναι χτισμένο σε υψόμετρο 1.000 μέτρων στις πλαγιές των νότιων Αγράφων. Σύμφωνα με το σχέδιο Καλλικράτης μαζί με τον Κρέντη, την Αγία Τριάδα και τη Σκαμνιά αποτελούν την τοπική κοινότητα Κερασοχωρίου. Αποτελεί έδρα του καλλικρατικού δήμου Αγράφων ενώ μέχρι το 2010 αποτελούσε την έδρα του καποδιστριακού δήμου Βίνιανης και απέχει 38 χλμ από το Καρπενήσι.

## Ιστορικά στοιχεία
Το Κερασοχώρι υπήρξε πρωτεύουσα του παλαιότερου Δήμου Αγραίων, οι οποίοι πήραν το όνομά τους από τους πρώτους κατοίκους της περιοχής. Στο κάστρο του Κερασοχωρίου υπάρχουν ερείπια οικισμού και οχυρού.

Σε επιγραφή του 1725, το Κερασοχώρι χαρακτηρίζεται κωμόπολη, ενώ αλλού μνημονεύεται ως *Μέγα Κεράσοβο*. Το 1799, λειτούργησε το πρώτο σχολείο. 

Στις 10 Μαΐου 1821, ο Κώστας Βελλής ύψωσε στο χωριό τη σημαία της επανάστασης.

## Πληθυσμιακά στοιχεία
Κατά την Απογραφή του 2011 το χωριό απαριθμούσε 174 κατοίκους. Η διακύμανση του πληθυσμού του χωριού είναι η εξής:

## Παραπομπές


## Πηγές
* 
* 

## Εξωτερικοί σύνδεσμοι
* Δημοτικό σχολείο Κερασοχωρίου

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Φουντωτό Καρδίτσας

Το **Φουντωτό** είναι ορεινό χωριό της περιφερειακής ενότητας Καρδίτσας. Είναι χτισμένο σε υψόμετρο 1.260 μέτρων σε απότομη πλαγιά των Αγράφων και αποτελεί έναν από τους πιο ορεινούς οικισμούς της Θεσσαλίας.

Το Φουντωτό ανήκει στον Δήμο Αργιθέας και ο πληθυσμός του σύμφωνα με την απογραφή του 2011 είναι 14 κάτοικοι ενώ του 2001 ήταν 24. Απέχει 70 χιλιόμετρα από την Καρδίτσα.

## Εξωτερικοί σύνδεσμοι
*Σύντομες πληροφορίες για το χωριό

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Πετρίλο Καρδίτσας

Το **Πετρίλο** (έως το 1971 **Μάγειρος**) είναι ορεινό χωριό της Περιφερειακής Ενότητας Καρδίτσας (τέως νομού). Βρίσκεται κτισμένο σε υψόμετρο 1.160 μέτρων, στις πλαγιές των Αγράφων, και αποτελεί έναν από τους πιο ορεινούς οικισμούς της Θεσσαλίας.

Έως το 2010 ανήκε στην Κοινότητα Αθαμανών, ενώ έκτοτε υπάγεται στον Δήμο Αργιθέας, του οποίου αποτελεί την ιστορική έδρα από το 2013. Ο πληθυσμός του, σύμφωνα με την απογραφή του 2021 ανέρχεται σε 99 κατοίκους. Οι κάτοικοί του ασχολούνται κυρίως με τη γεωργία και την κτηνοτροφία.

## Πληθυσμός
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Βλάσι Καρδίτσας

Το **Βλάσι** (ή Βλάσιον) είναι ορεινό χωριό του νομού Καρδίτσας. Είναι χτισμένο σε υψόμετρο 1.060 μέτρων στις πλαγιές των Αγράφων και αποτελεί έναν από τους πιο ορεινούς οικισμούς της Θεσσαλίας.

Το Βλάσι ανήκει στον Δήμο Αργιθέας και ο πληθυσμός του σύμφωνα με την απογραφή του 2011 είναι 98 κάτοικοι ενώ του 2001 ήταν 214, οι οποίοι ασχολούνται με τη γεωργία και την κτηνοτροφία. Απέχει 57 χιλιόμετρα από την Καρδίτσα και 27 από το Μουζάκι Καρδίτσας.

## Εξωτερικοί σύνδεσμοι
*Ν.Α. Καρδίτσας - "Στα μονοπάτια των Αθαμάνων"

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Μέγα Ρεύμα Καρδίτσας

Το **Μέγα Ρέμα** ή **Μέγα Ρεύμα** είναι ορεινό χωριό του νομού Καρδίτσας. Είναι χτισμένο σε υψόμετρο 1.160 μέτρων στις πλαγιές των Αγράφων και αποτελεί έναν από τους πιο ορεινούς οικισμούς της Θεσσαλίας. Το Μέγα Ρέμα ανήκει στην Τοπική Κοινότητα Καρίτσης Δολόπων του Δήμου Λίμνης Πλαστήρα και ο πληθυσμός του, σύμφωνα με την απογραφή του 2011, είναι 5 κάτοικοι. Το χωριό βρισκόταν αρχικά στην τοποθεσία Ξεροκαμάρα στις όχθες του Καριτσιώτη ποταμού. Μεταξύ 1920 και 1930 μετά από μια συνεχόμενη βροχόπτωση η οποία διήρκησε 40 μέρες (σύμφωνα με τις μαρτυρίες των παλαιότερων) τα περισσότερα σπίτια παρασύρθηκαν από τα ορμητικά νερά του ποταμού και έτσι το χωριό μεταφέρθηκε στην θέση που βρίσκεται και σήμερα, στις πηγές του Καριτσιώτη. Στα ΒΔ του βρίσκεται η κορυφή Βουτσικάκι (2.154μ) η οποία το χωρίζει από τα χωριά της Ανατολικής Αργιθέας (Πετρίλο κ.α.).

## Βιβλιογραφία
*Φαίδωνος Κουκουλέ, «Ιστορικά σημειώματα περί των σχολών Μεγάλου Ρεύματος»,  Δελτίον της Ιστορικής και Εθνολογικής Εταιρείας της Ελλάδος, τομ.Ζ, σελ.120-140

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Oh Land of Beauty

"**Ο Land of Beauty!**" είναι ο εθνικός ύμνος του Σαιντ Κιτς και Νέβις. Γράφτηκε από τον Κένρικ Τζορτζ (Kenrick Georges), ο οποίος είναι και ο συνθέτης του ύμνου. Καθιερώθηκε με την ανεξαρτησία της χώρας από το Ηνωμένο Βασίλειο, το 1983.

## Στίχοι στα αγγλικά
:Ο Land of Beauty!
:Our country where peace abounds,
:Thy children stand free
:On the strength of will and love.
:With God in all our struggles,
:St. Kitts and Nevis be
:A nation bound together,
:With a common destiny.

:As stalwarts we stand
:For justice and liberty.
:With wisdom and truth
:We will serve and honour thee.
:No sword nor spear can conquer
:For God will sure defend.
:His blessings shall forever
:To posterity extend.

## Ελληνική μετάφραση
:Ω όμορφη χώρα!
:Η χώρα μας όπου αφθονεί η ειρήνη,
:Τα παιδιά σου στέκουν ελεύθερα
:Με τη δύναμη της θέλησης και της αγάπης.
:Με τον Θεό σε όλους τους αγώνες μας,
:Ο Άγιος Χριστόφορος και Νέβις θα είναι
:Ένα κράτος ενωμένοι μαζί,
:Με μια κοινή μοίρα.

:Ακλόνητοι υποστηρικτές στέκουμε
:Για δικαιοσύνη και ελευθερία.
:Με σοφία και αλήθεια
:Θα σε υπηρετούμε και θα σε τιμούμε.
:Κανένα ξίφους και καμιά ασπίδα δεν μπορεί να (μας) κατακτήσει 
:Γιατί ο Θεός στα σίγουρα μας εξασφαλίζει.
:Είθε οι ευλογίες Του
:Μέχρι τις επόμενες γενιές να φτάνουν.

## Εξωτερικοί σύνδεσμοι
* Ακούστε το ''O Land of Beauty'' (ορχηστρική έκδοση, σε μορφή mp3)

Κατηγορία:Εθνικοί ύμνοι
Κατηγορία:Εθνικά σύμβολα του Αγίου Χριστόφορου και Νέβις
Ålänningens sång

To **Ålänningens sång** (σουηδικά: *Τραγούδι του κατοίκου του Ώλαντ*), είναι ο επίσημος εθνικός ύμνος των νήσων Ώλαντ, που είναι μια αυτόνομη Σουηδόφωνη επαρχία της Φινλανδίας. Οι στίχοι του ύμνου γράφτηκαν από τον Γιον Γκράντελ, και η μουσική συνετέθηκε από τον Γιόχαν Φρίντολφ Χάγκφορς. Ο ύμνος καθιερώθηκε το 1922.

## Ο ύμνος

Κατηγορία:Εθνικοί ύμνοι
Υβέτ, το κορίτσι της ακολασίας

Το ***Υβέτ, το κορίτσι της ακολασίας*** (Πρωτότυπος τίτλος: *En Cas De Malheur*) είναι Γαλλική δραματική ταινία του 1958 σε σκηνοθεσία Κλωντ Ωτάν Λαρά, βασισμένη σε μυθιστόρημα του διάσημου Βέλγου συγγραφέα Ζωρζ Σιμενόν. Πρωταγωνιστούν οι Μπριζίτ Μπαρντό και Ζαν Γκαμπέν.

## Περίληψη
Η Υβέτ είναι μια αφελής, νέα και όμορφη κλέφτρα, που στη διάρκεια μιας ληστείας θα τραυματίσει τη γυναίκα του ιδιοκτήτη. Η συνεργός της συλλαμβάνεται και προκειμένου να γλυτώσει την καταδίκη απευθύνεται στον φτασμένο δικηγόρο Αντρέ Γκομπιλό. Εκείνος θα την αθωώσει και θα την βάλει υπό την προστασία του. Εκείνη γίνεται ερωμένη του αλλά εξακολουθεί να είναι διχασμένη ανάμεσα στον ευκατάστατο γηραιό δικηγόρο και τον νεαρό εραστή της Ματσέτι, ένα φοιτητή ιατρικής. Ο Αντρέ μετακομίζει με την ερωμένη του σε νέο σπίτι εγκαταλείποντας την οικογενειακή εστία και λίγο αργότερα μαθαίνει ότι η Υβέτ εγκυμονεί το παιδί του. Το ανεξέλεγκτο πάθος και η αφέλεια της όμως θα την οδηγήσουν για μια τελευταία, μοιραία φορά στο φτωχικό δωμάτιο του νεαρού εραστή της...

## Αντιδράσεις
Η ταινία εξαιτίας των αρκετά τολμηρών σκηνών της και του αμοραλιστικού χαρακτήρα της κεντρικής ηρωίδας αλλά και όλων όσων την περιβάλουν συνάντησε την σκληρή κριτική της καθολικής εκκλησίας και δεν κατάφερε να έχει ευρεία διανομή στις Η.Π.Α. Ακόμα και σήμερα σε κάποιες από τις κόπιες που κυκλοφορούν σε DVD έχουν λογοκριθεί κάποια δευτερόλεπτα της περίφημης σκηνής που εικονίζεται στην αφίσα της ταινίας.

## Ριμέικ
Το βιβλίο έγινε ξανά ταινία το 1998 σε σκηνοθεσία Πιέρ Ζολιβέ με πρωταγωνιστές του Ζεράρ Λανβάν, Βιρζινί Λεντουαγιέν και Καρόλ Μπουκέ. Προβλήθηκε με τον τίτλο *En plein cœur*.

## Παραπομπές


## Εξωτερικοί σύνδεσμοι
* 

Κατηγορία:Γαλλικές ταινίες της δεκαετίας 1950
Κατηγορία:Ταινίες του 1958
Κατηγορία:Γαλλόφωνες ταινίες
Κατηγορία:Γαλλικές δραματικές ταινίες
Κατηγορία:Ταινίες βασισμένες σε μυθιστορήματα
Κατηγορία:Γαλλικές ασπρόμαυρες ταινίες
Κατηγορία:Ταινίες τοποθετημένες στο Παρίσι
Με το χαλινάρι στο λαιμό

***Με το χαλινάρι στο λαιμό*** (Γαλλικά: ***La Bride sur le cou***) είναι μια Γαλλική κωμωδία του 1961 σε σκηνοθεσία Ροζέ Βαντίμ. Πρωταγωνιστεί η Μπριζίτ Μπαρντό.

## Περίληψη
Η Σοφί είναι μια όμορφη νεαρή κοπέλα που εργάζεται σαν μοντέλο στο πρακτορείο του αγαπημένου της Φιλίπ. Όταν ανακαλύπτει ότι εκείνος έχει κάνει σχέση με μια πλούσια αμερικανίδα κληρονόμο και ετοιμάζεται να την παρατήσει τον ταπεινώνει δημόσια σε ένα καφέ. Το αστείο περιστατικό θα γίνει αφορμή για τη γνωριμία της με δυο ανέμελους γιατρούς, τον Αλέν και τον Κλωντ,  που αρχίζουν να την πολιορκούν ερωτικά. Η Σοφί θα περάσει τη νύχτα με τον Αλέν αποκρούοντας όμως τις ερωτικές του ορέξεις. Το επόμενο πρωινό αποφασισμένη να εκδικηθεί τον Φιλίπ κλέβει ένα τουφέκι και ετοιμάζεται να τον σκοτώσει. Ο Αλέν όντας ερωτευμένος μαζί της θα γλυτώσει το Φιλίπ και θα την πείσει να τον ακολουθήσουν στις Άλπεις, όπου πάει για διακοπές με την αμερικανίδα, προκειμένου να τον κερδίσει πίσω ενώ στην πραγματικότητα θα προσπαθήσει να κερδίσει την αγάπη της. Το ζευγάρι μπλέκει σε πολλά ευτράπελα περιστατικά και σταδιακά ανακαλύπτουν τη φυσική μεταξύ τους έλξη… 

## Άλλες πληροφορίες
Η πιο χαρακτηριστική ίσως σκηνή της ταινίας είναι μια ονειρική σεκάνς όπου η Μπριζίτ Μπαρντό χορεύει ολόγυμνη, οι λεπτομέρειες βέβαια δεν είναι ευδιάκριτες χάρη στην τεχνική του soft focus με την οποία γυρίστηκε η συγκεκριμένη σκηνή.  Η ταινία που γυρίστηκε στο Παρίσι και σε περιοχές της Άνω Σαβοϊας στις Γαλλικές Άλπεις έκοψε στην πρώτη της προβολή στη Γαλλία 2.815.000 εισιτήρια. Είναι γυρισμένη σε Σινεμασκόπ με ασπρόμαυρο 35άρι φιλμ και μονοφωνικό ήχο. 

## Soundtrack
Το soundtrack της ταινίας που κυκλοφόρησε από την Barclay 72 471 τον Ιούνιο του 1961 περιλαμβάνει τα παρακάτω κομμάτια : 

# La B.B. Bamba  (*Aymara*) 
# Al Bondy cha cha (*Aymara*)
# La bride sur le cou (*Arvanitas Quintet*) 
# Brigitte strip blues (*Arvanitas Quintet*)

## Διανομή
* Μπριζίτ Μπαρντό : Σοφί
* Τζοζεφίν Τζέιμς : Μπάρμπαρα Γουίλμπουρι 
* Μιρέιγ Νταρκ : Μαρί-Ζαν 
* Εντίθ Ζετλίν : Ζοζέτ
* Μισέλ Σουμπόρ : Αλέν Βερνιέ 
* Ζακ Ριμπερόλ : Φιλίπ Μπελμά

## Παραπομπές


## Εξωτερικοί σύνδεσμοι
* Πληροφορίες στο SoundtrackCollector.com
* DVDToile

Κατηγορία:Γαλλικές ταινίες της δεκαετίας 1960
Κατηγορία:Ταινίες του 1961
Κατηγορία:Γαλλικές κωμικές ταινίες
Κατηγορία:Ταινίες σε σκηνοθεσία Ροζέ Βαντίμ
Κατηγορία:Γαλλόφωνες ταινίες
Γιόχαν Φρίντολφ Χάγκφορς

Ο **Γιόχαν Φρίντολφ Χάγκφορς** (Όριματιλα, Φινλανδία 1857 - 1931), ήταν ένας Φινλανδός δημοσιογράφος, μουσικοσυνθέτης και μουσικοκριτικός.

Ο Χάγκφορς συνέθετε για κουαρτέτα, και άλλα μουσικά σχήματα και τραγούδια. Οι πιο γνωστές μουσικές συνθέσεις του είναι ο εθνικός ύμνος των Νήσων Ώλαντ καθώς και το Modersmålets sång που είναι ένα είδος ανεπίσημου ύμνου για τους Σουηδόφωνους Φινλανδούς.

## Εξωτερικοί σύνδεσμοι
* 

Κατηγορία:Φινλανδοί συνθέτες
Γαβρολισιάδα Ευρυτανίας

Η **Γαβρολισιάδα** είναι μικρός οικισμός της Ευρυτανίας, που γειτονεύει με τον οικισμό των Αγράφων. Είναι χτισμένη σε υψόμετρο 1.020 μέτρων και ο πληθυσμός της, σύμφωνα με την Απογραφή του 2011, είναι 4 κάτοικοι. 

Ο οικισμός αναγνωρίστηκε επίσημα το 1961 και εντάχθηκε στην τότε κοινότητα Αγράφων. Σήμερα ανήκει διοικητικά στον διευρυμένο δήμο Αγράφων.

## Παραπομπές



Κατηγορία:Χωριά της περιφερειακής ενότητας Ευρυτανίας
Κατηγορία:Άγραφα
Κατηγορία:Δήμος Αγράφων
Άγραφα Ευρυτανίας

Τα **Άγραφα** είναι ορεινό χωριό και κοινότητα της Στερεάς Ελλάδας στην Περιφερειακή Ενότητα Ευρυτανίας.

## Γεωγραφικά στοιχεία
Τα Άγραφα είναι χτισμένα σε υψόμετρο 840 μέτρων στην καρδιά της οροσειράς των Αγράφων και στους πρόποδες του όρους Κουκουρούντζος. Από τους πρόποδες του χωριού και στις τοποθεσίες «Σμπορν» και «Χοντέικα» πηγάζει ο ποταμός Αγραφιώτης. Το χωριό από το 2011 ανήκει στον καλλικρατικό δήμο Αγράφων ενώ μέχρι το 2010 αποτελούσε την έδρα του καποδιστριακού δήμου Αγράφων και ανέκαθεν ήταν το παραδοσιακό κέντρο της περιοχής στη βόρεια Ευρυτανία. Ο πληθυσμός του, σύμφωνα με την Απογραφή του 2021, είναι 377 κάτοικοι. Τα Άγραφα εξακολουθούν να μην συνδέονται με ασφαλτοστρωμένο δρόμο με την γύρω περιοχή. Ο δρόμος μέσω Καρπενησίου έχει σχεδόν ασφαλτοστρωθεί πλήρως (απομένει κομμάτι 6χλμ χωματόδρομος). Μέσω Καρδίτσας η σύνδεση γίνεται με δυο τρόπους είτε  από την Λίμνη Πλαστήρα μέσω του χωριού Βραγγιανά (15χλμ χωματόδρομος) είτε μέσω του χωριού Σάικα (Πετράλωνα) διασχίζοντας την κορυφογραμμή  πάνω από τον οικισμό Καμάρια (25 χλμ χωματόδρομος). Απέχουν 68 χλμ. από το Καρπενήσι και 66χλμ από Καρδίτσα.

## Ιστορικά στοιχεία
Τα Άγραφα είναι συνδεδεμένα με γεγονότα της Τουρκοκρατίας, όπως τις μάχες κατά των Τουρκαλβανών, τη δράση των κλεφτών και των αρματολών, όπως του Κατσαντώνη.

Το 1942, το χωριό κάηκε από τους Ιταλούς, αλλά ανοικοδομήθηκε, διατηρώντας το παραδοσιακό στοιχείο στην αρχιτεκτονική.

Σε πρόσφατη αρχαιολογική έρευνα, ανακαλύφθηκαν λίθινα εργαλεία στην περιοχή, που αποτελούν τα πρώτα δείγματα ανθρώπινης δραστηριότητας από τη Μέση Παλαιολιθική Εποχή

Από τα παλαιότερα σωζόμενα κτίσματα του χωριού είναι οι εκκλησίες του Αγίου Γεωργίου και της Παναγίας, οι οποίες χτίστηκαν το 1610 και το 1600 αντίστοιχα.

## Δημογραφικά στοιχεία
Η διακύμανση του πληθυσμού του χωριού Άγραφα είναι η εξής:

## Διατελέσαντες Πρόεδροι Κοινότητας Αγράφων
*...
***Σωτήριος Χόντος** - 1979 - 1982 
***Γεώργιος Μπαμπαλής** - 1983 - 1990
***Κωνσταντίνος Γάτης** - 1991 - 31 Δεκεμβρίου 1998

## Παραπομπές


## Βιβλιογραφία
* Παναγιώτης Δημ. Ντάσιος, ''Η "στράτα" των νομάδων Σαρακατσαναίων Αγραφιωτών και το πολιτισμικό ίχνος της*, αδημοσίευτη διδακτορική διατριβή, Πάντειο Πανεπιστήμιο Κοινωνικών και Πολιτικών Επιστημών-Τμήμα Επικοινωνίας Μέσων και Πολιτισμού, Αθήνα 2011
* Τάκης Ντάσιος, *Στ' Άγραφα*, Εκδόσεις Μίλητος, Αθήνα 1999 ISBN 960-8460-13-1
* Συλλογικό έργο, *Νομός Ευρυτανίας'', τόμος 13, σειρά: ΕΛΛΑΔΑ, Εκδόσεις Δομή, Αθήνα 2006

## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Ευρυτανίας
Κατηγορία:Άγραφα
Κατηγορία:Δήμος Αγράφων
Αντιμονίτης

Ο **αντιμονίτης** είναι θειούχο ορυκτό του αντιμονίου. Ήταν γνωστό στην αρχαιότητα με το όνομα *στίβι* ή *στίμμι* και το χρησιμοποιούσαν ως ψιμμύθιο. Από τις λέξεις αυτές προήλθε και το λατινικό *stibium* για το αντιμόνιο (χημ. σύμβολο Sb). Έχει χρώμα σκούρο γκρι, το οποίο συχνά ιριδίζει προς γαλαζωπές ανταύγειες.

Είναι ορυκτό ανευρισκόμενο σε υδροθερμικές φλέβες χαμηλών θερμοκρασιών και σε αποθέσεις θερμών πηγών. Συχνά ανευρίσκεται μαζί με δευτερεύοντα ορυκτά του αντιμονίου, προερχόμενα από την εξαλλοίωσή του, όπως ο στιμπικονίτης (Sb3O6(OH)), που προέρχεται από την επίδραση των ατμοσφαιρικών συνθηκών στον αντιμονίτη. Συνδέεται με τα υπόλοιπα σουλφίδια, ερυθρά και κίτρινη σανδαράχη, γαληνίτη, μαρκασίτη, σφαλερίτη, κινναβαρίτη, σιδηροπυρίτη αλλά και με χαλαζία, ασβεστίτη και βαρύτη.

Ο αντιμονίτης αποτελεί το κυριότερο μετάλλευμα αντιμονίου, αν και τα μεγάλα κοιτάσματά του είναι σχετικά σπάνια. Κοιτάσματα με μεγάλους κρυστάλλους ανευρίσκονται στις ΗΠΑ (Νέα Υόρκη, Καλιφόρνια και Νεβάδα), στη Βολιβία (περιοχή Oruro), στα όρη Χαρτς και στη Βεστφαλία της Γερμανίας, στη Σλοβακία, την Τσεχία, τη Ρουμανία. Επίσης στην περιφέρεια Χουνάν της Κίνας, στην περιοχή Minas Gerais της Βραζιλίας, στο Περού, το Μεξικό, την Ιαπωνία και τη Νότια Αφρική.

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Mindat.org
*Galleries.com
*Webmineral.com
*Handbook of Mineralogy

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

## Σημειώσεις


## Εξωτερικοί σύνδεσμοι
* 

Κατηγορία:Ορυκτά του θείου
Κατηγορία:Ορυκτά του αντιμονίου
Κατηγορία:Ενώσεις αντιμονίου
God Save the South

Το **God save the South** θεωρείται, αν και ανεπίσημα, ως ο εθνικός ύμνος των Συνομοσπόνδων Πολιτειών της Αμερικής. Τον ύμνο έγραψε ο Τζορτζ Χένρι Μάιλς (με το ψευδώνυμο Έρνεστ Χάλφιν). Την πιο γνωστή εκδοχή της μουσικής του συνέθεσε ο Τσαρλς Έλερμπρουκ.

## Στίχοι
                                                                          
:**I.**                                                         
:*God save the South, God save the South,*               
:*Her altars and firesides, God save the South!*         
:*Now that the war is nigh, now that we arm to die,*     
:*Chanting our battle cry, "Freedom or death!"*          
:*Chanting our battle cry, "Freedom or death!"*          

:**II.**
:*God be our shield, at home or afield,*
:*Stretch Thine arm over us, strengthen and save.*
:*What tho' they're three to one, forward each sire and son,*
:*Strike till the war is won, strike to the grave!*
:*Strike till the war is won, strike to the grave!*

:**III.**
:*God made the right stronger than might,*
:*Millions would trample us down in their pride.*
:*Lay Thou their legions low, roll back the ruthless foe,*
:*Let the proud spoiler know God's on our side.*
:*Let the proud spoiler know God's on our side.*

:**IV.**
:*Hark honor's call, summoning all.*
:*Summoning all of us unto the strife.*
:*Sons of the South, awake! Strike till the brand shall break,*
:*Strike for dear Honor's sake, Freedom and Life!*
:*Strike for dear Honor's sake, Freedom and Life!*

:**V.**
:*Rebels before, our fathers of yore.*
:*Rebel's the righteous name Washington bore.*
:*Why, then, be ours the same, the name that he snatched from shame,*
:*Making it first in fame, foremost in war.*
:*Making it first in fame, foremost in war.*

:**VI.**
:*War to the hilt, theirs be the guilt,*
:*Who fetter the free man to ransom the slave.*
:*Up then, and undismay'd, sheathe not the battle blade,*
:*Till the last foe is laid low in the grave!*
:*Till the last foe is laid low in the grave!*

:**VII.**
:*God save the South, God save the South,*
:*Dry the dim eyes that now follow our path.*
:*Still let the light feet rove safe through the orange grove,*
:*Still keep the land we love safe from Thy wrath.*
:*Still keep the land we love safe from Thy wrath.*

:**VIII.**
:*God save the South, God save the South,*
:*Her altars and firesides, God save the South!*
:*For the great war is nigh, and we will win or die,*
:*Chanting our battle cry, "Freedom or death!"*
:*Chanting our battle cry, "Freedom or death!"*

Κατηγορία:Αμερικανικός Εμφύλιος Πόλεμος
Modersmålets sång

To **Modersmålets sång** (σουηδικά: *Τραγούδι της Μητρικής Γλώσσας*) είναι μια μουσική σύνθεση γραμμένη στα Σουηδικά, που αποτελεί ένα είδος ανεπίσημου εθνικού ύμνου για τους Σουηδόφωνους Φινλανδούς.

Γράφτηκε από τον Γιόχαν Φρίντολφ Χάγκφορς και παίχτηκε για πρώτη φορά το 1898. Αποτελεί σύνθεση που προοριζόταν για απαγγελία από ανδρική χορωδία.
## Εξωτερικοί σύνδεσμοι
* To κείμενο (Σουηδικά)
* Αρχείο ήχου από το Ώμπο Academy university

Κατηγορία:Ώλαντ
Κατηγορία:Πολιτισμός της Φινλανδίας
Κατηγορία:Τραγούδια του 1898
Λυσικλής (5ος αιώνας π.Χ.)

:*δείτε επίσης [[Λυσικλής (4ος αιώνας π.Χ.)]]*

Ο **Λυσικλής** (? - 428 π.Χ.) ήταν Αθηναίος στρατηγός, και αρχηγός της δημοκρατικής παράταξης της πόλης. Έζησε κατά τον 5ο αιώνα π.Χ. και πιθανώς ήταν φίλος του Περικλή.

Σύμφωνα με τον Αισχίνη τον Σωκρατικό, ο Λυσικλής έζησε με την Ασπασία μετά το θάνατο του Περικλή και απέκτησε ένα γιο μαζί της. Αναφέρεται επίσης πως ο Αισχίνης ο Σωκρατικός απέδιδε στην Ασπασία την πολιτική επιτυχία του Λυσικλή . Κατά τον Πελοποννησιακό Πόλεμο ο Λυσικλής ήταν ένας απ' τους φιλοπόλεμους : ήταν πεπεισμένος πως ο πόλεμος ενάντια στη Σπάρτη, η οποία δεν έκρυβε τη ζήλια της για την επικυριαρχία της Αθήνας επί των υπόλοιπων Ελληνικών πόλεων, ήταν αναπόφευκτος αν όχι καλοδεχούμενος. Ο Αριστοφάνης αναφέρεται στο Λυσικλή αποκαλώντας τον "προβατοπώλη"(μετά τούτον αύθις προβατοπώλης δεύτερος).

Το 428 π.Χ. οι Αθηναίοι έστειλαν 12 πλοία για να συλλέξουν τους φόρους και τις χορηγίες από τους συμμάχους τους, με τον Λυσικλή και άλλους 4 επικεφαλής. Περνώντας από τον Μαίανδρο στην Καρία δέχτηκε επίθεση από τους Καρίους και σκοτώθηκε μαζί με πολλούς στρατιώτες του.

## Παραπομπές


Κατηγορία:Αρχαίοι Έλληνες πολιτικοί
Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Νικόδημος (αποσαφήνιση)

Το όνομα **Νικόδημος** μπορεί να αναφέρεται:

*Νικόδημος (όνομα), κύριο ανδρικό όνομα που εορτάζει στις 14 Ιουλίου. 

## Πρόσωπα
* Νικόδημος: Φαρισαίος που συμμετείχε στη δίκη του Ιησού και άγιος του Χριστιανισμού.
* Νικόδημος ο Αγιορείτης, άγιος της Ορθόδοξης Εκκλησίας.
* Νικόδημος, Πατριάρχης Ιεροσολύμων.
* Νικόδημος, Πατριάρχης Βουκουρεστίου και πάσης Ρουμανίας.
* Νικόδημος, μητροπολίτης Πατρών.
* Κωνσταντίνος Νικόδημος, αγωνιστής του 1821 από τα Ψαρά
Γράμος Καστοριάς

Ο **Γράμος** ή **Γράμμος** () είναι ορεινός οικισμός στην Περιφερειακή Ενότητα Καστοριάς της Μακεδονίας, σε πολύ μικρή απόσταση από τα ελληνοαλβανικά σύνορα και υπάγεται στον Δήμο Νεστορίου. Είναι χτισμένος σε υψόμετρο 1.380 μέτρων στις πλαγιές του όρους Γράμμου και αποτελεί έναν από τους πιο ορεινούς οικισμούς της Ελλάδας. Μέχρι το 1927, ο οικισμός είχε την βλάχικη ονομασία Γράμμο(υ)στα.

Ο Γράμος αποτελεί ξεχωριστή δημοτική ενότητα και σύμφωνα με την απογραφή του 2011 έχει 18 κατοίκους. Ο Γράμος τις προηγούμενες δεκαετίες είχε ερημώσει τελείως, αλλά τα τελευταία χρόνια αρχίζει να αξιοποιείται τουριστικά. Πάνω από το χωριό βρίσκεται η ψηλότερη κορυφή του όρους Γράμμου καθώς και η αλπική λίμνη Γκιστόβα, με αποτέλεσμα το χωριό να είναι αφετηρία ορειβατών. Απέχει 70 χλμ. από την Καστοριά.

## Ιστορικά στοιχεία
Ο ευρύτερος οικισμός εικάζεται πως δημιουργήθηκε από συνένωση μικρότερων κατά τον 17ο αιώνα. Οι κάτοικοί του ασχολούνταν με την νομαδική κτηνοτροφία και τη βιοτεχνία. Επίσης διέθετε αρκετούς τεχνίτες, ενώ κατά τον 17ο αιώνα η Γράμμουστα ήταν ονομαστή για τους αγιογράφους της.

Η ανάπτυξη της οικονομίας του Γράμου οδήγησε στον υπερπληθυσμό των κοπαδιών και ανθρώπων στα τέλη του 18ου και στις αρχές του 19ου αιώνα. Από το 1756, στο χωριό λειτουργούσε ελληνικό σχολείο. Από τον Γράμο καταγόταν ο ιατροφιλόσοφος Ιωάννης Νικολίδης, μέλος του ιατρικού συλλόγου της Βιέννης, ήδη από το 1871.

Το χωριό δέχτηκε επίθεση το Δεκαπενταύγουστο του 1760 κι έτσι οι κάτοικοι έφυγαν από το χωριό, καταφεύγοντας σε άλλες περιοχές της Μακεδονίας, όπως στα Λιβάδια Κιλκίς. Το χωριό δεν ερημώθηκε, αλλά αντιμετώπισε και την επίθεση του Αλή Πασά στις αρχές του 19ου αιώνα, οπότε και παρατηρήθηκε ξανά ρεύμα μετακίνησης κατοίκων προς άλλες περιοχές.

Κατά το Μακεδονικό Αγώνα, λειτούργησε στο χωριό ρουμανικό σχολείο. Οι κάτοικοι συμμετείχαν στον Αγώνα, ενώ από το χωριό καταγόταν ο Μακεδονομάχος οπλαρχηγός Ιωάννης Νακίτσας και ο Αργύριος Χατζόπουλος.

Κατά τη διάρκεια του Μεσοπολέμου, στο χωριό ζούσαν 300 περίπου Βλάχοι. Μετά το τέλος του Εμφυλίου, το χωριό ήταν εντελώς κατεστραμμένο, ωστόσο ανοικοδομήθηκε σταδιακά.

## Προσωπικότητες
*Ιωάννης Νικολίδης (1745 - ;), ιατροφιλόσοφος, μέλος της Ακαδημίας Βιέννης.
*Ιωάννης Νακίτσας, Μακεδονομάχος οπλαρχηγός.
*Βασίλειος Ραποτίκας (1888-1943), μέλος της δοσιλογικής Ρωμαϊκής Λεγεώνας.

## Παραπομπές


## Εξωτερικοί σύνδεσμοι
* Οδοιπορικό στη Γράμμουστα
* Σύντομη ιστορία του χωριού και δημογραφικά στοιχεία
* Mapping Migration in Kastoria, Macedonia 

Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου
Κατηγορία:Γραμμοχώρια
Άγιος Παύλος Ημαθίας

Ο **Άγιος Παύλος** είναι ορεινό χωριό του νομού Ημαθίας. Είναι χτισμένος σε υψόμετρο 1.250 μέτρων στις πλαγιές του όρους Βέρμιο και αποτελεί έναν από τους πιο ορεινούς οικισμούς της Ελλάδας. **Κουτσούφλιανη** ήταν η παλαιά ονομασία του χωριού.

Ο Άγιος Παύλος ανήκει στον Δήμο Νάουσας και ο πληθυσμός του σύμφωνα με την απογραφή του 2001 είναι 8 κάτοικοι. Ο Άγιος Παύλος διαθέτει ορισμένους ξενώνες και ταβέρνες καθώς βρίσκεται πολύ κοντά στο χιονοδρομικό κέντρο του Βερμίου Τρία-Πέντε Πηγάδια.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Νάουσας
Κατηγορία:Χωριά της περιφερειακής ενότητας Ημαθίας
Ξηρολίβαδο Ημαθίας

Το **Ξηρολίβαδο** ή **Ξηρολείβαδο** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - ιστορικά στοιχεία
Το Ξηρολίβαδο βρίσκεται στο νοτιοδυτικό τμήμα και προς τα όρια με την Περιφερειακή Ενότητα Κοζάνης σε απόσταση 21 χλμ. νοτιοδυτικά της Βέροιας. Είναι χτισμένο σε υψόμετρο 1.220 μέτρων σε ένα οροπέδιο του όρους Βερμίου και αποτελεί έναν από τους ορεινότερους οικισμούς της Ελλάδας. Δίπλα στον οικισμό κατά τους καλοκαιρινούς κυρίως μήνες σχηματίζεται μία μικρή λίμνη, που οι κάτοικοι της περιοχής την ονομάζουν Μπάρα.

Ο οικισμός είναι πολύ παλιός και ανέρχεται στους βυζαντινούς χρόνους, χωρίς να είναι γνωστό πως ονομάζονταν τότε. Αναφέρεται γραπτώς στα έγγραφα του Τουρκικού ιεροδικείου της Βέροιας από το 1640-41 και ύστερα. Ξέρουμε επίσης ότι καταστράφηκε πολλές φορές πιο πριν από πυρπολήσεις και από ληστές. Καταστράφηκε το 1795 από ληστές και οι κάτοικοι των 300ων περίπου σπιτιών σκορπίστηκαν σε άλλα μέρη, ιδίως στη Μακεδονία. Ξανά χτίστηκε, ίσως το 1805 και έγινε τσιφλίκι του Αλή Πασά. Ξανά καταστράφηκε το 1822 μαζί με την καταστροφή της Νάουσας, και ξανά οικοδομήθηκε το 1880-90.

Οι κάτοικοι του Ξηρολίβαδου συμμετείχαν στην επανάσταση του 1821. Σπουδαίος αγωνιστής της επανάστασης του 1821 ήταν ο Γεώργιος (Λιόλιος) Ξηρολειβαδίτης, γαμπρός του Μάρκου Μπότσαρη, καθώς παντρεύτηκε την αδερφή του Δέσπω .

## Διοικητικά - πληθυσμιακά στοιχεία
Aναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918, γραμμένο ως *Ξηρολείβαδο,* στο ΦΕΚ 98Α - 05/05/1918 να προσαρτάται στον δήμο Βεροίας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Κουμαριά αποτελούν την κοινότητα Κουμαριάς η οποία υπάγεται στη Δημοτική Ενότητα Βέροιας του Δήμου Βέροιας ενώ σύμφωνα με την απογραφή του 2011 απογράφησαν 96 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Δήμος Βέροιας-Ξηρολίβαδο
*Πολιτιστικός σύλλογος Ξηρολίβαδο
*Ξηρολίβαδο Ημαθίας στο https://www.youtube.com/
* Φωτογραφίες του Ξηρολίβαδου από τον ιστότοπο http://www.veriorama.com/.

## Παραπομπές


Ξηρολιβαδο
Ξηρολιβαδο
Νεράιδα Ευρυτανίας

Η **Νεράιδα** (πρώην Νιάλα) είναι οικισμός της Ευρυτανίας που βρίσκεται βορειανατολικά του οικισμού των Αγράφων, χτισμένη σε υψόμετρο 850 μέτρων. Μέχρι το 1955 ονομαζόταν *Νιάλα*. Κατά την απογραφή του 2011 απογράφηκαν στην Νεράιδα 20 κάτοικοι.

Ο οικισμός βρίσκεται δυτικότερα του αυχένα της Νιάλας, στην οποία εκτυλίχθηκε μία από τις μεγαλύτερες τραγωδίες της περιόδου του εμφυλίου, που έχει καταγραφεί ως τραγωδία της Νιάλας. Πρόκειται για τον θάνατο δεκάδων στρατιωτών του Δημοκρατικού στρατού και αμάχων που τους συνόδευαν, κατά την επιχείρησή διάσχισης του αυχένα της Νιάλας προκειμένου να αποφύγουν τον εγκλωβισμό τους από τις δυνάμεις του κυβερνητικού στρατού. Αιτία υπήρξαν οι αντίξοες καιρικές συνθήκες που συνάντησαν στην περιοχή όπου επικρατούσαν πολύ χαμηλές θερμοκρασίες και βρισκόταν σε εξέλιξη σφοδρή χιονοθύελλα. Στην ίδια επιχείρηση καταγράφηκε και ένα περιστατικό συμφιλίωσης μεταξύ των στρατιωτών των αντίπαλων πλευρών, οι οποίοι μοιράστηκαν για ένα βράδυ τις ίδιες σκηνές για να προφυλαχτούν από την χιονοθύελλα.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Παλαιόλακκα Ευρυτανίας

Η **Παλαιόλακκα** είναι οικισμός της Ευρυτανίας που βρίσκεται βορειανατολικά του οικισμού των Αγράφων, χτισμένη σε υψόμετρο 1.260 μέτρων. Βρίσκεται κοντά στην Νεράιδα, ενώ στην Απογραφή του 2011 εμφάνιζε μηδενικό πληθυσμό. Διοικητικά ανήκει στο διευρυμένο Δήμο Αγράφων.

## Παραπομπές



Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Πετράλωνα Ευρυτανίας

Με το όνομα **Πετράλωνα** αναφέρονται δύο οικισμοί του νομού Ευρυτανίας:
*Πετράλωνα Αγράφων Ευρυτανίας (πρώην Σάικα)
*Πετράλωνα Κτημενίων Ευρυτανίας (πρώην Αραχωβίτσα)
Γαλατινή

Η **Γαλατινή** είναι ορεινή κωμόπολη του νομού Κοζάνης. Είναι χτισμένη σε υψόμετρο 1.010 μέτρων στις πλαγιές του όρους Άσκιο και αποτελεί μια από τις πιο ορεινές κωμοπόλεις της Ελλάδας. Η Γαλατινή ανήκει στον δήμο Βοΐου και ο πληθυσμός της σύμφωνα με την απογραφή του 2011 είναι 1795 κάτοικοι. Μέχρι το 1928 ονομαζόταν Κωντσικόν ή Κωντζικόν.

## Δημογραφική εξέλιξη
Πορεία του πληθυσμού:

## Αξιόλογοι Γαλατινιώτες
* Γεώργιος Δούκας (Νταβέλης), οπλαρχηγός της Μακεδονικής Επανάστασης του 1896 - 1897
* Λάζαρος Βαρζής, Μακεδονομάχος οπλαρχηγός

## Παραπομπές


Κατηγορία:Κωμοπόλεις της περιφερειακής ενότητας Κοζάνης
Κατηγορία:Δήμος Βοΐου
Άγιος Αθανάσιος Πέλλας

Ο **Άγιος Αθανάσιος** είναι ορεινό χωριό του νομού Πέλλας σε πολύ μικρή απόσταση από τα σύνορα Ελλάδας-Βόρειας Μακεδονίας. Είναι χτισμένος σε υψόμετρο 1.200 μέτρων στις πλαγιές του όρους Καϊμάκτσαλαν. Έχει χαρακτηριστεί παραδοσιακός οικισμός το 1992.

Ο Άγιος Αθανάσιος ανήκει στον δήμο Έδεσσας και σύμφωνα με την απογραφή του 2001 έχει 184 κατοίκους. Ο Άγιος Αθανάσιος αναπτύσσεται ταχύτατα τουριστικά λόγω της γειτνίασης του με το χιονοδρομικό κέντρο του  Καϊμάκτσαλαν. Διαθέτει πολλές μοντέρνες ταβέρνες και καφετέριες καθώς και σύγχρονους ξενώνες. Μέχρι το 1928 ονομαζόταν *Τσέγανη* ή *Τσεγάνη*. Απέχει 30 χλμ. από την Έδεσσα και 120 χλμ. από τη Θεσσαλονίκη.

Μαζί με τον Νέο Άγιο Αθανάσιο αποτελεί την τοπική κοινότητα Αγίου Αθανασίου, η οποία έχει χαρακτηριστεί ως αγροτικός ορεινός οικισμός με έκταση 57,952 χμ² (2011). 

## Ιστορία
Το χωριό χτίστηκε στα τέλη του 16ου αιώνα μάλλον από κτηνοτρόφους και χτίστες από την Ήπειρο και βρισκόταν υπό τον έλεγχο του Αλή Πασά των Ιωαννίνων, ο οποίος είχε παραχωρήσει κάποια προνόμια στους κατοίκους για την αυτοδιαχείριση των κτημάτων. Το 1803, μια επιτροπή μετέβη στα Ιωάννινα και παρέδωσε επιστολή στα Ελληνικά, με την οποία ζητούσε την ευνοϊκή ρύθμιση μέρους των χρεών τους.

Στην περιοχή, βρέθηκαν ερείπια από κατοικίες και οχυρώσεις από τα ρωμαϊκά και βυζαντινά χρόνια, κάτι που δικαιολογείται λόγω της εγγύτητας του οικισμού με την Εγνατία Οδό. 

Το 1870, στο χωριό λειτούργησε ελληνικό σχολείο. Κατά το Μακεδονικό Αγώνα, η ευρύτερη περιοχή αποτέλεσε θέατρο συγκρούσεων μεταξύ των Ελληνικών και Βουλγαρικών δυνάμεων, ενώ ο Α' Παγκόσμιος Πόλεμος βρήκε Σέρβους και Βούλγαρους να διεκδικούν την κορυφή του Προφήτη Ηλία. 

Στην Κατοχή, στο χωριό συγκεντρώνονταν ομάδες αντίστασης, ενώ κατά τον Εμφύλιο εκκενώθηκε από τον Ελληνικο-Εθνικό Στρατό για να αποκοπεί ο Δημοκρατικός Στρατός. 

Μεταπολεμικά, ο πληθυσμός του χωριού μειώθηκε λόγω μετανάστευσης προς χώρες του εξωτερικού. Μόλις τη δεκαετία του '70 συνδέθηκε το χωριό με την Έδεσσα μέσω ασφαλτοστρωμένου δρόμου. 

Κατά τη δεκαετία του '80, ιδρύεται πεδινότερα και το χωριό Νέος Άγιος Αθανάσιος, καθώς το παλιό χωριό κρίθηκε ανασφαλές από γεωλογικής άποψης μετά από σεισμούς. Ο παλιός οικισμός εγκαταλείφθηκε πλήρως μέχρι τα μέσα της δεκαετίας του '90, οπότε δημιουργήθηκαν ξενώνες και αναπτύχθηκε τουριστική δραστηριότητα λόγω του χιονοδρομικού κέντρου του Καϊμακτσαλάν.

## Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Αγιος Αθανάσιος (Τσέγανη)
* Πληροφορίες για τον Άγιο Αθανάσιο Πέλλας και εικονική περιήγηση 360°, από το 360sites.gr 

Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Χαρράν

250px|thumb|Ερείπια του πανεπιστημίου της Χαρράν
250px|thumb|Παραδοσιακές πλίθινες κατοικίες του σημερινού χωριού
Η **Χαρράν** ήταν αρχαία πόλη της Μεσοποταμίας, στη σημερινή Τουρκία, εκεί όπου τώρα βρίσκεται το ομώνυμο χωριό (επίσημη ονομασία Αλτουνμπασάκ), 44 χλμ ΝΑ της πόλης Ούρφα (η αρχαία Έδεσσα). Αναφέρεται στη ''Βίβλο'' αλλά και σε ασσυριακές επιγραφές. Κατά την πρωτοβυζαντινή περίοδο βρισκόταν στο σύνορο της βυζαντινής αυτοκρατορίας με τους Πέρσες. Στον ελληνικό κόσμο ήταν γνωστή ως **Κάρραι**, ενώ στα πρωτοχριστιανικά χρόνια ήταν γνωστή ως **Ελληνόπολις**.

## Ιστορία
Κατά την Παλαιά Διαθήκη, στη Χαρράν μετακινήθηκε ο Αβραάμ και έζησε εκεί μέχρι τα 75 χρόνια του, όταν μετά από θεϊκή εντολή πήρε μαζί του τη γυναίκα του Σάρα, τον Λωτ, όλα τα υπάρχοντά τους και όλους τους υπηρέτες που είχαν αποκτήσει στη Χαρράν, και έφυγαν για τη γη Χαναάν. Σε άλλο σημείο της Π. Διαθήκης αναφέρεται ότι σε ένα πηγάδι στη Χαρράν ο Ιακώβ συνάντησε τη Ραχήλ και τους βοσκούς, αλλά και ότι ο Αδάμ με την Εύα στη Χαρράν κατέφυγαν όταν εκδιώχθηκαν από τον Κήπο της Εδέμ.

Η Χαρράν αποτέλεσε τμήμα της ασσυριακής αυτοκρατορίας, μάλιστα ήταν η τελευταία πόλη που έπεσε στα χέρια των Περσών. Το 331 π.Χ. καταλήφθηκε από τον Μέγα Αλέξανδρο και μετά τον θάνατό του πέρασε στους Σελευκίδες οι οποίοι ίδρυσαν εκεί μακεδονική στρατιωτική αποικία.  Αργότερα αποτέλεσε τμήμα της ρωμαϊκής αυτοκρατορίας, εδώ μάλιστα δολοφονήθηκε το 217 μ.Χ. ο αυτοκράτορας Καρακάλλας. Στη Χαρράν το 53 π.Χ. ο ρωμαϊκός στρατός, υπό την ηγεσία του Μάρκου Λικίνιου Κράσσου, γνώρισε ταπεινωτική ήττα από τους Πάρθους. Στη συνέχεια πέρασε στην κυριαρχία της περσικής αυτοκρατορίας των Σασσανιδών και αργότερα της βυζαντινής αυτοκρατορίας. Με την επικράτηση του Χριστιανισμού εκεί κατέφυγαν οι τελευταίοι νεοπλατωνικοί φιλόσοφοι. Αργότερα αποτέλεσε πρωτεύουσα του αραβικού χαλιφάτου των Ομεϋαδών. Την εποχή των Ομεϋαδών γνώρισε μεγάλη ακμή και αποτέλεσε κέντρο μετάφρασης ελληνικών βιβλίων στην αραβική γλώσσα.

## Παραπομπές


## Πηγές
*Γεωργίου Σύγκελλου, *Εκλογή Χρονογραφίας*, από τo Google Books

## Εξωτερικοί σύνδεσμοι
* 

Κατηγορία:Αρχαίες πόλεις της Μεσοποταμίας
Κατηγορία:Ασσυρία
Κατηγορία:Αρχαιολογικοί τόποι στην Τουρκία
Κατηγορία:Γεωγραφία της Βίβλου
Κατηγορία:Αρχαίες ασσυριακές πόλεις
Άγιος Αθανάσιος Αρκαδίας

Ο **Άγιος Αθανάσιος** είναι χωριό του νομού Αρκαδίας που ανήκει στο Δήμο Γορτυνίας. Βρίσκεται νότια των Λαγκαδίων με τα οποία όμως δεν συνδέεται απευθείας οδικώς καθώς παρεμβάλλεται βαθιά χαράδρα. Οδικώς ο οικισμός συνδέεται με τον εθνικό δρόμο Τριπόλεως - Δημητσάνας καθώς και με το γειτονικό χωριό Σέρβου του πρώην δήμου Ηραίας.

Ο Άγιος Αθανάσιος είναι χτισμένος σε υψόμετρο 1.047 μέτρων στις πλαγιές του όρους Μαίναλο και αποτελεί έναν από τους πιο ορεινούς οικισμούς της Αρκαδίας. Ως ξεχωριστός οικισμός αναφέρεται για πρώτη φορά το 1981 να απογράφεται στον τότε δήμο Λαγκαδίων. Σύμφωνα με την απογραφή του 2011 έχει 10 κατοίκους ενώ με την απογραφή του 2001 είχε 12 κατοίκους.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Χωριά του Μαινάλου
Αγριδάκι Αρκαδίας

Το **Αγριδάκι**, παλαιότερα γνωστό ως **Αγριδάσα** ή **Αγρίδιο**, είναι ορεινό χωριό του νομού Αρκαδίας. Είναι χτισμένο  σε υψόμετρο 1.160 μέτρων στις πλαγιές του όρους Μαίναλο και αποτελεί έναν από τους πιο ορεινούς οικισμούς της Αρκαδίας.

Το Αγριδάκι ανήκει στην δημοτική ενότητα Βυτίνας και σύμφωνα με την απογραφή του 2011 είναι ακατοίκητο.

Το χωριό έχτισαν διωγμένοι Σουλιώτες, οι οποίοι αρχικά εγκαταστάθηκαν στην Κυνουρία κι έπειτα μετακινήθηκαν στη σημερινή θέση του χωριού.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Δήμος Βυτίνας - Αγριδάκι
* Σύντομη παρουσίαση του χωριού

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βυτίνας
Κατηγορία:Δήμος Γορτυνίας
Κατηγορία:Χωριά του Μαινάλου
Κερπινή Αρκαδίας

Η **Κερπινή** είναι ορεινό χωριό στην Πελοπόννησο και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Η Κερπινή είναι κτισμένη σε υψόμετρο 950 μέτρων στις βόρειες πλαγιές του όρους Μαίναλο και αποτελεί ένα από τα πιο ορεινά χωριά της Αρκαδίας. Η Κερπινή ανήκει στο Δήμο Γορτυνίας και σύμφωνα με την απογραφή του 2021 έχει 78 κατοίκους. Οι κάτοικοι ασχολούνται κυρίως με τη γεωργία και την κτηνοτροφία. Στην Κερπινή υπάρχει παραδοσιακό καφενείο που λειτουργεί και ως παντοπωλείο, βρίσκεται στην κεντρική πλατεία του χωριού και είναι σημείο συνάντησης μικρών και μεγάλων. Απέχει 63,3 χλμ. από την Τρίπολη, 33 χλμ. από τη Βυτίνα και 46,3 χλμ. από τη Δημητσάνα.

Ο Αγιοταξιάρχης είναι κτισμένος μέσα σε μια μπαρουτοκαπνισμένη σπηλιά κοντά στο φαράγγι του ποταμού Ρεντεζέλα και τον καιρό της Ελληνικής Επανάστασης υπήρξε απόρθητο οχυρό των Ελλήνων. Μαζί απέχουν 3 χιλιόμετρα από την Κερπινή. Η λίμνη του λάδωνα απέχει από την Κερπινή 15 χιλιόμετρα. Στον λόφο του Αγιοθανάση υπάρχουν τμήματα αρχαίου κάστρου της Μυκηναϊκής εποχής.

Το χωριό αναφέρεται επίσημα μετά την απελευθέρωση το 1835 στο ΦΕΚ 16Α - 24/05/1835 να προσαρτάται στον τότε δήμο Καρνεσίου. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας. Από το 1927 έως το 1940 είχε μετονομαστεί σε Μονάστρα.

Σύμφωνα με την παράδοση, την περίοδο πριν την Επανάσταση του 1821, αποτελούσε κρησφύγετο του Θεόδωρου Κολοκοτρώνη και δύο φορές κινδύνευσε να συλληφθεί από τους Τούρκους. Πηγές αναφέρουν ότι η Κερπινή είναι από τα πρώτα χωριά που υπάρχει στρατόπεδο των εξεγερμένων, που θεωρείται ότι είναι από τις πρώτες κινήσεις που γίνονται για την πολιορκία της Τριπολιτσάς.

## Εξωτερικοί σύνδεσμοι
* Σύλλογος Απανταχού Κερπινιωτών
* Κερπινή Αρκαδίας-Ιστορικά στοιχεία
* Πανεπιστήμιο Πατρών-Κερπινή Αρκαδίας
* Κερπινή: Το γραφικό χωριό της Αρκαδίας μέσα στο πράσινο  
* Κερπινή Αρκαδίας:το κρησφύγετο του Γέρου του Μοριά 

## Παραπομπές
Ελάτη Αρκαδίας

Η **Ελάτη** (*παλαιά ονομασία: Γαρζενίκος, παλαιότερα: Δίρρεμα*) είναι ορεινό χωριό του νομού Αρκαδίας. Είναι χτισμένη  σε υψόμετρο 1.200 μέτρων, στις  πλαγιές του όρους Μαίναλο και αποτελεί έναν από τους πιο ορεινούς οικισμούς του νομού. Ανήκει στον δήμο Βυτίνας και σύμφωνα με την απογραφή του 2021 έχει 23 κατοίκους. Απέχει 10 χιλιόμετρα απο τη Βυτίνα και 60 χιλιόμετρα από την Τρίπολη.

Κοντά στην κοινότητα βρίσκεται το υδραγωγείο του Μεθυδρίου, καθώς και το αρχαίο Μεθύδριο, όπως επίσης και η Μονή των Αγίων Θεοδώρων.

Στο χωριό υπάρχει εργαστήρι ξυλογλυπτικής. 

## Πληθυσμός
Ο πληθυσμός της Ελάτης παρέμεινε σταθερός την περίοδο 1879 - 1940 αλλά έκτοτε έχει μειωθεί σημαντικά. 

## Παραπομπές


## Εξωτερικοί σύνδεσμοι
* Γαρζενίκος - Περιοδική έκδοση για την ιστορία και την πολιτιστική κληρονομιά της Ελάτης Αρκαδίας
* Σύντομη παρουσίαση του χωριού

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βυτίνας
Κατηγορία:Χωριά του Μαινάλου
Κατηγορία:Παραδοσιακοί οικισμοί της περιφερειακής ενότητας Αρκαδίας